Il-Kummissjoni tbassar li fl-2017 iż-Żona tal-Ewro se jkollha tkabbir ta' 1.5% u l-UE tkabbir ta' 1.6% xkiel għat-tkabbir u dgħjufija tal-fatturi ta' appoġġ. It-tkabbir ekonomiku fl-Ewropa huwa mistenni li se jkompli b'pass moderat, hekk kif il-gwadanji ta' dan l-aħħar fis-suq tax-xogħol u ż-żieda fil-konsum privat qed jiġu kontrobilanċjati minn għadd ta' ostakli għat-tkabbir u d-dgħjufija ta' fatturi ta' appoġġ. F'dan it-tbassir tal-ħarifa ppreżentat illum, il-Kummissjoni Ewropea qed tistenna tkabbir tal-PDG fiż-Żona tal-Ewro ta' 1.7% fl-2016, 1.5% fl-2017 u 1.7% fl-2018 (tbassir tar-Rebbiegħa: 2016: 1.6%, 2017: 1.8%). Tkabbir tal-PDG fl-UE ġenerali jeħtieġ li jsegwi xejra simili u huwa mbassar għal 1.8% din is-sena, 1.6% fl-2017 u 1.8% fl-2018 (tbassir tar-Rebbiegħa: 2016:1.8%, 2017: 1.9 %). Il-konsum privat huwa mbassar li jibqa' l-ixprunar ewlieni tat-tkabbir fl-2018, appoġġat minn aspettattivi li l-impjieg se jibqa' jikber u li l-pagi se jogħlew ftit. L-ispejjeż għal meta jittieħed self jibqgħu jappoġġaw it-tkabbir minħabba l-politika monetarja akkomodattiva eċċezzjonali. L-iżbilanċ aggregat tal-baġit taż-Żona tal-Ewro huwa mbassar li se jibqa' jonqos, filwaqt li l-pożizzjoni fiskali hija mbassra li se tibqa' mhux restrittiva. L-investiment huwa mbassar li se jibqa' jiżdied. Madankollu, l-inċertezza politika, it-tkabbir bil-mod barra mill-UE u l-kummerċ globali dgħajjef huma ta' piż fuq il-prospetti ta' tkabbir. Xorta għad hemm riskju li r-rendiment dgħajjef tal-ekonomija fl-aħħar snin jista' jżomm lura t-tkabbir, u n-nuqqas ta' attività persistenti qed jimmira għall-possibbiltà ta' tkabbir aktar b'ħeffa mingħajr pressjonijiet inflazzjonarji mhux dovuti. Barra minn hekk, fis-snin li ġejjin, l-ekonomija Ewropea mhijiex se tkun aktar kapaċi li tiddependi fuq l-appoġġ eċċezzjonali li kienet qed tirċievi minn fatturi esterni, bħat-tnaqqis tal-prezzijiet taż-żejt u d-deprezzament tal-munità. Il-Viċi President Vladis Dombrovskis, responsabbli għall-Euro u d-Djalogu Soċjali, qal: "L-ekonomiji tal-UE wrew li huma reżiljenti. Nistennew li ls-sena d-dieħla l-ekonomiji tal-Istati Membri kollha se jikbru. Fid-dawl tal-inċertezza globali miżjuda, issa huwa anki ħafna aktar importanti biex insegwu politiki makroekonomiċi u baġitarji sodi u prudenti. Fl-istess ħin huwa vitali li nindirizzaw l-inugwaljanzi fis-soċjetajiet tagħna, ħalli ħadd ma jħossu li baqa' l-art. Pierre Moscovici, il-Kummissarju għall-Affarijiet Ekonomiċi u Finanzjarji, it-Tassazzjoni u d-Dwana, qal: "It-tkabbir Ewropew se jibqa' l-istess fl-2017 meta mqabbel mal-perjodu aktar diffiċli tar-rebbiegħa. Il-pass tal-ħolqien tax-xogħol, xprunat mir-riformi ta' dan l-aħħar f'ħafna pajjiżi, it-tnaqqis tal-iżbilanċi pubbliċi fiż-Żona tal-Ewro, żieda fl-investiment u kummerċ aktar dinamiku fl-UE huma partikolarment inkoraġġanti. F'dawn iż-żminijiet volatili u inċerti, irid isir kull sforz għas-salvagwardja u għat-tisħiħ ta' dan l-irkupru - u jiġi żgurat li t-taqsimiet kollha tas-soċjetà jħossu l-benefiċċji tiegħu." L-Istati Membri kollha se jibbenefikaw mill-irkupru ta' bħalissa Filwaqt li x-xejra ta' rendiment ekonomiku differenti b'mod wiesa' jibqa' għaddej, il-PGD tal-UE issa huwa ogħla minn qabel il-kriżi u l-PDG f'ċerti Stati Membri jinsab aktar minn 10% 'il fuq meta mqabbel mal-livell tiegħu tat-tmiem tal-perjodu tat-tnaqqis ta' attività. Matul il-perjodu ta' tbassir, l-attività ekonomika fl-Istati Membri kollha hija mbassra li se tiżdied aktar imma mhijiex se tibqa' unifromi. Irkupru tal-investiment fl-2018, parti minnu bis-saħħa tal-kofinanzjament tal-UE Wara li sofra tkabbir baxx fid-domanda u l-aspettattivi ta' tkabbir potenzjali dgħajjef, it-tnaqqis tad-dejn korporattiv li għaddej bħalissa f'ċerti Stati Membri u l-inċertezza ogħla, l-ambjent tal-investiment fl-aħħar qed jara d-dawl u l-investiment huwa mistenni li jogħla fl-2018. Proġetti ffinanzjati permezz tal-Pjan ta' investiment għall-Ewropa, kif ukoll - f'ċerti Stati Membri - il-proġetti kofinanzjati mal-fondi tal-UE mill-perjodu ta' programmar ta' bejn l-2014 u l-2020, jinħtieġ li jappoġġaw aktar l-investiment privat u pubbliku hekk kif dawn jidħlu fil-fażi tagħhom ta' implimentazzjoni. Barra minn hekk, l-investiment huwa mbassar li se jikber bi 3.3% din is-sena, 3.1% fl-2017 u 3.5% fl-2018. Irkupru relattivament mimli bl-impjiegi L-impjieg fiż-Żona tal-Ewro u fl-UE huwa mistenni li se jikber b'1.4% din is-sena, b'aktar ħeffa minn kwalunkwe żmien sa mill-2008, minkejja li n-nuqqas ta' attività jibqa' fis-suq tax-xogħol. Il-ħolqien tax-xogħol huwa mbassar li se jkompli jibbenefika mit-tkabbir domestiku mmexxi mid-domanda, tkabbir moderat tal-pagi, kif ukoll miżuri ta' politika fiskali u riformi strutturali f'ċerti Stati Membri. It-tkabbir tal-impjieg huwa mbassar li se jibqa' relattivament solidu, minkejja li kien qed jimmodera fl-2017 u fl-2018. Minkejja li l-forza tax-xogħol hija mbassra li se tikber b'aktar ħeffa din is-sena minħabba żieda fir-rati ta' parteċipazzjoni u l-integrazzjoni gradwali tar-refuġjati fis-suq tax-xogħol, l-qgħad fiż-Żona tal-Ewro huwa mistenni li se jonqos relattivament b'ħeffa, minn 10.1% fl-2016 għal 9.7% s-sena li jmiss u 9.2% fl-2018. Ix-xejra hija mistennija li tkun l-istess għall-UE ġenerali, fejn il-qgħad huwa mistenni li jaqa' minn 8.6% din is-sena għal 8.3% s-sena li jmiss u 7.9% fl-2018. Għaż-Żona tal-Ewro, dan huwa l-aktar livell baxx sa mill-2009. Dan jitqabbel ma' massimu ta' 12% fl-2013, imma jibqa' sewwa 'l fuq mil-livell baxx ta' 7.5% li ntlaħaq fl-2007. Żieda fl-inflazzjoni minn livell baxx ħafna, xprunata mill-prezzijiet tal-enerġija L-inflazzjoni fiż-Żona tal-Ewro kienet baxxa ħafna fl-ewwel nofs tas-sena minħabba t-tnaqqis fil-prezzijiet taż-żejt, imma bdiet tiżdied fit-tielet kwart hekk kif l-impatt tat-tnaqqis tal-prezz tal-passat beda jonqos. L-inflazzjoni suppost issa tibda tiżdied moderatament 'il fuq mill-1%, hekk kif il-prezzijiet taż-żejt huma preżunti li se jogħlew. L-inflazzjoni ċentrali, li teskludi l-enerġija volatili u l-prezzijiet tal-ikel, hija mistennija li tiżdied gradwalment fost tkabbir tal-paga ogħla u aktar tnaqqis tal-marġni tal-potenzjal tal-produzzjoni. Fuq kollox, l-inflazzjoni fiż-Żona tal-Ewro hija mistennija li tiżdied minn 0.3% fl-2016 għal 1.4% kemm fl-2017 u fl-2018. Fl-UE, l-inflazzjoni hija mbassra li tiżdied minn 0.3% din is-sena għal 1.6% fl-2017 u 1.7% fl-2018. Stennija li l-finanzi pubbliċi se jkomplu jitjiebu. Kemm l-iżbilanċ pubblilku aggregat u l-proporzjon tad-dejn tal-gvern għall-PDG taż-Żona tal-Ewro huma mistennija li jibqgħu jonqsu matul il-perjodu mbassar ta' bejn l-2017 u 2018. L-iżbilanċ pubbliku għaż-Żona tal-Ewro huwa mistenni li jonqos minn 1.8% tal-PDG din is-sena għal 1.5% kemm fl-2017 u fl-2018. Dan huwa r-riżultat ta' inqas trasferimenti soċjali f'konformità mat-tnaqqis tal-qgħad, moderazzjoni fl-ispejjeż tal-pagi fis-settur pubbliku u rati baxxi ta' mgħax, li jagħmlu s-servizzjar ta' dejn orħos. Il-proporzjon tad-dejn pubbliku għall-PDG huwa mistenni li jonqos minn 91.6 % fl-2016 għal 89.4% fl-2018. Huwa mistenni ftit appoġġ għall-esportazzjoni mit-tkabbir globali It-tkabbir globali tal-PDG naqas aktar fl-aħħar xhur u issa huwa mistenni li jkun ta' 3.2% din is-sena, l-inqas livell baxx tiegħu sa mill-2009. Hekk kif it-tkabbir fis-swieq emerġenti u fl-Istati Uniti huwa mistenni li jissaħħaħ, madankollu, ir-rata tat-tkabbir globali (minbarra l-UE) hija mistennija li tiżdied modestament. Id-dgħjufija ta' bħalissa tal-kummerċ globali fuq barra l-UE qed titfa' piż fuq l-esportazzjonijiet taż-Żona tal-Ewro minkejja r-reżiljenza tal-kummerċ fiż-Żona tal-Ewro. Il-kummerċ globali, li kien eċċezzjonalment fraġli din is-sena, huwa mistenni li jikber aktar bil-mod meta mqabbel mal-PDG fl-2016 qabel ma jerġa' jitla' fuq l-istess livell tat-tkabbir tal-PDG fl-2017 u jaqbżu bi ftit fl-2018. L-importazzjonijiet huma mistennija li jikbru b'aktar ħeffa mill-esportazzjonijiet fiż-Żona tal-Ewro. Is-surplus fil-kont kurrenti taż-Żona tal-Ewro huwa mbassar li jonqos matul l-perjodu mbassar. Żieda tar-riskji negattivi għat-tbassir F'dawn l-aħħar xhur ir-riskji fit-tbassir żdiedu u jidher b'mod ċar li huma negattivi, inklużi bħala riżultat tal-vot "Barra" tar-Renju Unti, li żied l-inċertezza u jista' jitqies bħala indikatur ta' riskji ogħla ta' politika fl-ambjent politiku volatili ta' bħalissa. Riskji esterni, bħal xejriet ekonomiċi inċerti fiċ-Ċina u r-riskju ta' kunflitti ġeopolitiċi aggravanti żdiedu wkoll. Kuntest Dan it-tbassir huwa bbażat fuq sett ta' suppożizzjonijiet esterni li jirrigwardaw ir-rati tal-kambju, ir-rati ta' mgħax u l-prezzijiet ta' komodità b'data limitu tal-24 ta' Ottubru 2016. Iċ-ċifri li ntużaw jirriflettu l-aspettativi tas-suq li joriġinaw minn swieq derivattivi fiż-żmien tat-tbassir. Rigward id-data kollha l-oħra li tasal, inkluża s-suppożizzjoni dwar il-politiki tal-gvern, it-tbassir iqis it-tagħrif sa u inkluż il-31 ta' Ottubru 2016. Jiġu inkorporati biss politiki mħabbra b'mod kredibbli u speċifikati fid-dettall xieraq. It-tbassir ma jassumi l-ebda bidliet tal-politika. Għal aktar tagħrif: Tbassir Ekonomiku tal-Ħarifa - Websajt u #ecforecast (dokument disponibbli biss bl-Ingliż) Tbassir Ekonomiku Ewropew – websajt ta' spjegazzjoni Segwi l-Viċi-President Dombrovskis fuq Twitter: @VDombrovskis Segwi l-Kummissarju Moscovici fuq Twitter: @Pierremoscovici Segwi id-DĠ ECFIN fuq Twitter: @ecfin